O‘zbekistonda ijro intizomi kuchaytiriladi

Prezidentning «Ijro.gov.uz» ijro intizomi idoralararo yagona elektron tizimi samarali faoliyat ko‘rsatishini ta'minlashga qaratilgan qo‘shimcha chora-tadbirlar to‘g‘risida»gi qarori qabul qilindi.
Hujjatga asosan qonunchilik hujjatlari va topshiriqlar ijrosini ta'minlashning quyidagi tartibi joriy etildi:
Shuningdek, ijro intizomini mustahkamlash bo‘yicha yagona va uzluksiz "texnologik zanjir"ni tashkil qilish borasidagi ustuvor yo‘nalishlar belgilandi.
Tizim orqali qonunlar, Prezidentning farmon, qaror, farmoyish va topshiriqlari ijrosini tashkil etish tartibi to‘g‘risidagi vaqtinchalik nizom tasdiqlandi.
Qonunchilik hujjatlari va topshiriqlarda ijro muddati belgilanmagan yoki ijro muddati 1 yil va undan ortiq etib belgilangan topshiriqlarning bajarilishi bo‘yicha amalga oshirilgan ishlar to‘g‘risidagi ma'lumot har olti oyda mas'ul ijrochilar tomonidan tizimga kiritib boriladi.
Prezidentning topshiriqlarning ijro muddatlari faqatgina Adliya vazirligi va, zarur hollarda, Vazirlar Mahkamasi tomonidan ko‘rib chiqilib, Hisob palatasi xulosasi olingan takliflar asosida hamda Prezident ruxsati bilan uzaytiriladi.
Tizimga davlat organlari va tashkilotlarini ulash va ularning tizimdan foydalanishini ta'minlash Davlat budjeti hamda budjetdan tashqari jamg‘armalar mablag‘lari hisobidan moliyalashtiriladi.